На основу члана 8 Правилника о начину финансирања врхунског спорта и спортских награда у општини Сента („Службени лист општине Сента“ бр. 27/2015 ) Комисија за координацију активности на спорвођењу Програма развоја спорта у општини Сента за 2017-2018. годину дана 13.12.2017. године расписује и објављује на огласној табли Општинске управе општине Сента и на званичној интернет презентацији општине Сента

**ЈАВНИ КОНКУРС ЗА ФИНАНСИРАЊЕ**

**ВРХУНСКОГ СПОРТА И СПОРТСКИХ НАГРАДА У 2017. ГОДИНИ**

**I Предмет конкурса**

Расписује се јавни конкурс за финансирање врхунског спорта и најбољих спортиста у општини Сента.

Врхунски спорт јесте област спорта која обухвата спортске активности које за резултат имају изузетне резултате и спортске квалитете, а врхунски спортиста јесте спортиста који је на основу остварених врхунских спортских резултата на спортским такмичењима рангиран, у складу са Националном категоризацијом спортиста, у категорију врхунских спортиста.

**II Средства за финансирање врхунског спорта и најбољих спортиста**

Новчана средства су планирана Одлуком о буџету општине Сента за 2017 годину, на буџетској позицији 472- 01, у износу од 300.000,00 динара.

**III Право учешћа на конкурсу**

Право на дотацију имају најбољи спортисти и спортискиње које задовољавају критеријуме Правилника о начину финансирања врхунског спорта и спортских награда у општини Сента („Службени лист општине Сента“ бр. 27/2015), и спортисти године проглашени од стране Спортског савеза општине Сента.

Право на финансирање врхунског спорта имају представници како из редова олимпијских тако и неолимпијских спортова.

Од неолимпијских спортова се вреднују спортске гране који су признате и препознате у Правилнику о спортским гранама у Републици Србији („Службени гласник РС“ бр.72/2011,23/2012,118/2013) и у Правилнику о националним гранским спортским савезима преко којих се остварује општи интерес у области спорта у Републици Србији („Службени гласник РС“ бр. 72/2011, 3/2012, 25/2013, 81/2014) и другим прописима из области спорта.

**IV Право на дотацију**

Право на дотацију имају најбоље екипе, најбољи тренер као и појединци такмичари са посебним наградама по предлогу Комисије Спортског савеза општине Сента за проглашење најбољих спортиста у општини Сента .

 Право на дотацију врхунских спортиста имају спортисти са резултатима из члана 19. Правилника о начину финансирања врхунског спорта и спортских награда у општини Сента („Службени лист општине Сента“ бр. 27/2015), који принципи приоритета су објављени у поглављу VI овог конкурса, у првом и другом и трећем приоритету на основу рангирања и бодовања, које се разликује у зависности од освојених места и годишта, што утврђује и предлаже надлежна комисија.

Врхунски резултат спортисте, остварен у дублу, штафети, двојцу, чeтверцу и слично, ће се вредновати као резултат појединца.

Спортиста да би стекао право на дотацију врхунских спортиста мора испуњавати следеће услове:

* да је члан спортске организације, који је члан Спортског савеза општине Сента,
* да уредно и редовно обавља све задатке спортисте при спортској организацији, школском тиму, репрезентацији итд.
* да својим понашањем подстиче и промовише етичке вредности спорта и спортског живота и стваралаштва,
* да су резултати остварени у кадетском, јуниорском или сениорском такмичењу
* да су резултати остварени као члан репрезентације Србије за први и други приоритет вредновања предвиђен овим Правилником.

**V Пријава на конкурс**

Пријаве на конкурс спортски клубови, чланови Спортског савеза општине Сента подносе Комисији за спровођење поступка јавног конкурса за финансирање врхунског спорта у року од 7 дана по расписаном конкурсу за финансирање врхунског спорта.

***Рок за подношење пријава на конкурс је 20.12. 2017 године до 14,оо часова***

Сем пријаве, спортске организације достављају доказе у писаној форми у виду документа који потврђују статус резултата спортиста оверених од стране надлежног гранског савеза.

 Неблаговремене пријаве неће се разматрати, а непотпуне пријаве ће се сматрати неисправним.

**VI Принципи вредновања спортских резултата**

Приликом вредновања спортских резултата, предвиђених у поглављу IV овог конкурса, узимају се у обзир постигнути резултати на следећим такмичењима и то по следећим принципима приоритета:

Први приоритет: 1-6. место освојено на Олимпијским играма, Светском првенству и на Европском првенству

Други приоритет: 1-3. место на:

* 1. Универзијади, Европским играма,
	2. Медитеранским играма,
	3. Омладинским олимпијским играма
	4. Европском омладиском олимпијском фестивалу
	5. Медитеранском првенству, Такмичењу олимпијских нада
	6. Балканском првенству

Трећи приоритет: освојено прво место на државном првенству-уколико је остварен резулат у сениорској категорији .

Ако је спортиста постигао резултат у више приоритета, онда добија максимум бодова за најбољи резултат и за остале резултате 50% од предвиђених бодова.

Вреднују се резултати остварени у текућој календарској години односно од датума последњег конкурса до дана расписивања актуелног конкурса.

Ако је спортиста постигао врхунски резултат и у екипном и у појединачном пласману на истом такмичењу, награђиваће се по једном основу.

Комисија за координацију активности на спорвођењу Програма развоја спорта у општини Сента за 2017-2018. годину, израђује табелу бодовања и рангирања која мора бити доступна свим заинтересованим странама, по принципу, да свако место освојено у оквиру утврђених приоритета се вреднује са основним бројем од 10 бодова на следећи начин :

- Први приоритет – освојена 1-6. места на Олимпијским играма, Светском првенству и на Европском првенству :

-1. место на Олимпијским играма 380 бодова

-2. место на Олимпијским играма и 1. место на Светском првенству 370 бодова

-3. место на Олимпијским играма , 2.место на Светском првенству и

 1. место на Европском првенству 360 бодова

-3. место на Светском првенству, 2. место на Европском првенству 350 бодова

-3. место Европском првенству 340 бодова

-4-6. место на Олимпијским играма 330 бодова

-4-6. место на Светском првенству 270 бодова

-4-6. место на Европском првенству 260 бодова

- Други приоритет – освојено 1-3. место

-1. место на Универзијади, на Европским играма 200 бодова

-2. место на Универзијади, на Европским играма 190 бодова

-3. место на Универзијади, на Европским играма 180 бодова

-1. место на Медитеранским игра 170 бодова

-2. место на Медитеранским игра 160 бодова

-3. место на Медитеранским игра 150 бодова

-1. место на Омладинским олимп.играма 140 бодова

-2. место на Омладинским олимп.играма 130 бодова

-3. место на Омладинским олимпијским играма 120 бодова

-1. место на Европском омладиском олимпијском фестивалу 110 бодова

-2. место на Европском омладиском олимпијском фестивалу 100 бодова

-3. место на Европском омладиском олимпијском фестивалу 90 бодова

-1. место на Медитеранском првенству, на Такмичењу олимпијских нада 80 бодова

-2. место на Медитеранском првенству, на Такмичењу олимпијских нада 70 бодова

-3. место на Медитеранском првенству, на Такмичењу олимпијских нада 60 бодова

-1. место на Балканском првенству 50 бодова

-2. место на Балканском првенству 40 бодова

-3. место на Балканском првенству 30 бодова

Додатна разрада: за јуниорску категорију се смањује за 60%, за кадетску 75% од добијених бодова по свим критеријумима.

- Трећи приоритет

 прво место на државном првенству у сениорској категорији: 20 бодова

Укупан збир бодова по рангираним пријавама одређује вредност једног бода у односу на расположива буџетска средства.

Све што није превиђено овим Правилником код вредновања резултата, примењује се Правилник о националној категоризацији врхунских спортиста.

Уколико треба да се одлучи између два прва рангирана места по свим приоритетима из члана 19. овог Правилника, предност има резултат остварен у боље рангираној групи спортских грана по Националној категоризацији спортских грана.

Начин избора код утврђивања најбољег клуба, спортиста и тренера предвиђено поглављем III овог конкурса регулише својим Правилником и критеријумима Спортски савез општине Сента.

**VII Поступак доделе новчаних средстава**

**за финансирање врхунског спорта и спортских награда**

Комисија на основу свих приспелих пријава израђује рангирање спортиста. Рангирање се врши на основу принципа вредновања из члана 19. Правилника о начину финансирања врхунског спорта и спортских награда у општини Сента („Службени лист општине Сента“ бр. 27/2015), који принципи вредновања су објављени у поглављу VI овог конкурса.

Предлог за финансирање врхунског спорта на основу горе наведеног даје Комисија за координацију активности на спорвођењу Програма развоја спорта у општини Сента за 2017-2018. годину, а одлуку доноси председник општине Сента.

Председник општине на основу записника и предлога комисије доноси одлуку о финансирању врхунског спорта који се финансирају из буџета општине Сента у року од пет дана од дана пријема докумената од комисије.

Одлука председника општине Сента је коначна.

О резултатима јавног конкурса председник општине обавештава учеснике у поступку у року од осам дана од дана утврђивања резултата спроведеног поступка јавног конкурса.

Одлука о финансирању врхунског спорта који се финансирају из буџета општине Сента се објављује на званичној интернет презентацији општине као и у "Службеном листу општине Сента", најкасније у року од 14 дана од дана доношења исте.

**VIII Исплата новчаних средстава**

**за финансирање врхунског спорта и спортских награда**

Новчана средства додељена на основу овог Конкурса биће исплаћена преко рачуна спортских клубова-подносиоца пријава на конкурс.

**IX Објављивање конкурса**

Овај конкурс је објављен на огласној табли Општинске управе општине Сента и на званичној интернет презентацији општине Сента дана 13.12. 2017. године.

|  |  |
| --- | --- |
| Република СрбијаАутономна Покрајина ВојводинаОпштина Сента Комисија за координацију активности на спорвођењу Програма развоја спорта у општини Сента за 2017-2018. годину Број: 66-18/2017-IIIДана:13.12.2017. годинеС е н т а | Председник Комисија за координацију активности на спорвођењу Програма развоја спорта у општини Сента за 2017-2018.годину Чаба Фехер с.р. |